University of Texas System

University of Texas (forkortet UT) er et universitetssystem med ni universiteter og seks medisinske forsknings- og læresteder i Texas, USA. Vanligvis brukes begrepet om flaggskipinstitusjonen University of Texas at Austin (forkortet UT Austin), som er et doktorgrads- og forskningsuniversitet i Austin i Texas. Det tilhører de kvalitetsmessig svært høyt rangerte Public Ivy-universitetene i USA. Til universitetet hører blant annet de faglig meget anerkjente University of Texas School of Law, McCombs School of Business, og Lyndon B. Johnson School of Public Affairs, som også huser Lyndon B. Johnson Library and Museum til minne om USAs 36. president. Skolens hovedlokaler ligger ikke langt fra Texas State Capitol i Austin. Universitet ble dannet i 1883. Læresteder og skoler Universitetene omfatter: University of Texas at Arlington (1895) – 24 825 studenter University of Texas at Austin (1883) – 49 697 studenter University of Texas at Brownsville, and Texas Southmost College (1973, 1926, fusjon 1991) – 15 688 studenter University of Texas at Dallas (1961) – 14 523 studenter University of Texas at El Paso (1914) – 19 842 studenter University of Texas at San Antonio (1969) – 28 380 studenter University of Texas at Tyler (1971) – 5 926 studenter University of Texas of the Permian Basin (Odessa (1973) – 2 695 studenter University of Texas–Pan American (Edinburg (1927) – 17 337 studenter De medisinske institusjonene omfatter: University of Texas Health Science Center at Houston – 3 399 studenter University of Texas Health Science Center at San Antonio – 2 754 studenter University of Texas M. D. Anderson Cancer Center (Houston) – 89 studenter University of Texas Health Center at Tyler University of Texas Medical Branch (Galveston) – 2 255 studenter University of Texas Southwestern Medical Center at Dallas – 2 350 studenter University of Texas Southwestern Medical School UT Austin hadde høsten 2006 det femte høyeste opptaksantallet i landet (høyest i landet i perioden 1997–2003), med omtrent 50 000 bachelor- og masterstudenter, og 16 500 lærere og annet personale, herav 2 814 vitenskapelig ansatte. På samme tid var skolepengene på US$ 7 630 for studenter folkeregistrert i delstaten Texas. Hele University of Texas System hadde i høsten 2006 i alt 190 903 studenter og 17 158 vitenskapelig ansatte, og de ulike lærestedene har stort sett skolepenger omkring US$ 4-5 000 per år. Bibliotekene ved UTA har 8,937 millioner titler, som gjør det til USAs tiende største bibliotek (2006). Referanser Eksterne lenker (en) Offisielt nettsted (en) University of Texas at Austin – kategori av bilder, video eller lyd på Commons (en) University of Texas at Austin – galleri av bilder, video eller lyd på Commons